**Lærervejledning til forløbet ’Konstruktiv journalistik i teori og praksis’**

Begrebet ‘konstruktiv journalistik’ er de seneste år blevet udbredt på redaktioner og journalistiske uddannelser i forskellige afskygninger. Begrebet har i den danske nyhedsbranche i dag få fjender og flest tilhængere, der kan findes på redaktioner lige fra Ekstra Bladets over Zetland til Dagbladet Information. Det kan derfor indvendes, at begrebet konstruktiv journalistik har en vis elasticitet, der kan strække begrebet til at passe til alle mediers eget selvforståelse. Man kan derfor stille spørgsmålet: Har konstruktiv journalistik en kerne, der ikke lader sig bøje?

Ja, det mener vi hos Constructive Institute. Eller rettere tre søljer. Første sølje fokuserer på løsninger i journalistikken, anden sølje på nuancer og tredje sølje på inddragelse og samtale.

Nærværende undervisningsmateriale er udviklet til og i samarbejde med danske højskoler, og det skal give eleverne en indføring i alle tre søljer af konstruktiv journalistik samt det tankegods, der ligger til grund for konstruktiv journalistik. Materialet kombinerer eksempler, demokrati- og medieteori og har fokus på aktiviteter, der skal sætte elevens nysgerrighed, færdigheder og viden i spil.

Det er vores hensigt med dette forløb, at eleven:

* forstår tankesættet bag konstruktiv journalistik og selv danner en holdning til det,
* kender til diskussion af, hvilken rolle journalistikken skal have i demokratiet
* bliver præsenteret for en række journalistiske dilemmaer, der kan ses gennem en konstruktiv prisme,
* bliver bedre til at få journalistiske (og konstruktive) ideer samt
* kan præsentere sine ideer som konstruktivt vinklede journalistiske historier.

**Indhold:**

* **Hvorfor konstruktiv journalistik?**

Dette kapitel handler om, hvilken rolle journalister og medier spiller i demokratiet, samt hvorvidt de altid løfter opgaven med at give et retvisende billede af verden.

* **1. søjle: løsninger**

Dette kapitel handler om, hvordan man i praksis laver løsningsorienteret journalistisk.

* **2. søjle: nuancer**

Dette kapitel handler om, hvordan man i praksis får nuancerne med i sin journalistisk.

* **3. sølje: samtale og engagement**

Dette kapitel handler om, hvordan man i praksis får skabt samtaler i samfundet og engageret borgerne på måder med formater og events, er afviger fra den klassiske journalistik.

**Tidsforløb:**

* A) 12-15 timer. Del med fordel undervisningen op i tre dele, hvor det er vigtigt, at eleverne får minimum 4 timer til at forberede deres
* B) 8 – 10 timer
* C) 6 - 8 timer

Alle forløbene kan udvides med ca. to timer ved at indkludere Constructives dilemmespil:

[http://www.dilemmademokratiet.dk/denvigtigstehistorie/](http://www.dilemmademokratiet.dk/denvigtigstehistorie/  )

Og ønsker du flere eksempler på konstruktiv journalistik end dem forelagt i materiaelt, har vi samlet en masse eksempler på vores hjemmeside. <https://constructiveinstitute.org/how/>

**Centrale begreber i forløbet:**

* Konstruktiv journalistik
* Løsningsorienteret journalistik
* Nuancer
* Engagerende journalistik
* Vinkling
* Tilstræbt objektivitet
* Aktivisme
* Nyhedskriterier
* Retvisende journalistik
* Troværdighed
* Pitch
* Tillid

**Kilder:**

**Opgaveforklaringer til ‘Hvorfor konstruktiv journalistik’:**

1. **Hvad forbinder du med konstruktiv journalistik?**

**Baggrund:** De fleste mennesker inden for journalistik har hørt om konstruktiv journalistik uden at være præsenteret nærmere for, hvad det indebærer.

**Aktiviteten:** Bed eleverne tegne et symbol på et stykke papir, der repræsenterer konstruktiv journalistik for dem. Hvis eleverne ikke kender hinanden, præsenterer de sig og fortæller, hvad de har tegnet.

**Tid:** 10 min

**Aktivitetens formål:** Eleverne får aktiveret deres forforståelse om konstruktiv journalistik.

1. **Har Rosling ret?**

**Baggrund**: Hans Rosling var en svensk læge og professor i international sundhed ved Institut for folkesundhedsvidenskab ved Karolinska Instituttet. Han var særlig kendt for sine foredrag, hvor han formidlede indsigt om global udvikling i sundhedstilstanden, økonomien og miljøet gennem kreative metoder til visualisering af statistik.

I videoen fra september 2015 interviewes han af journalist Adam Holm i nyhedsmagasinet Deadline, hvor Rosling påstår, at “man kan ikke benytte sig af medierne, hvis man skal forstå verden.” Et udsagn mange journalister vil finde provokerende, da det jo netop er mediernes opgave at formidle et retvisende billede af verdens tilstand.

**Aktiviteten:** Vis klippet med Hans Rosling, og bed efterfølgende eleverne rejse sig op. Del lokalet op i to, og bed de elever som er enige med Rosling om at gå over i den ene side og omvendt.

Bed eleverne fra hver lejr begrunde, hvorfor de står, hvor de står.

**Tid:** 10 min

**Aktivitetens formål:** Eleverne får aktiveret deres forforståelse af mediernes dækning af verden.

**Constructive Institute mener:**

1. **Hvordan ville du reagere, hvis du var journalisten fra Ekstra Bladet?**

**Baggrund:** Artiklen fra Ekstra Bladet beskriver en fars oplevelse med høje temperaturer på afdelingen for kuvøsebørn på Skejby Sygehus. Historien kommer i forlængelse af kritik af, at sygehusets nye afdeling har haft problemer med deres temperaturstyring. Faren fortæller Ekstra Bladet, at han har set et termometer, der målte 37,5 grader. Sagen er bare den, at der ifølge sygehusets pressechef, der har undersøgt sagen, ikke er så høje temperaturer. Det har enten været et termometer fastsat en af kuvøserne – der skal have samme temperatur som var barnet inde i mors mave – eller et termometer, der har været brugt til at måle temperaturen hos et barn, som faren har set. Desuden ligger kuvøseafdelingen slet ikke i den nybyggede del af sygehuset, der har haft problemer med for høje temperaturer. Men andre ord er der højst sandsynlig tale om en misforståelse fra farens side. <https://ekstrabladet.dk/nyheder/samfund/supersygehus-afviser-varmekritik-det-er-ikke-sandsynligt/7253966>

**Aktiviteten:** Eleverne får historiens grundlæggende fakta: Aarhus’ nye supersygehus – Skejby Sygehus – har døjet med alt for høje temperaturer i de nye bygninger, da ventilationsanlægget ikke kan holde hedebølgen for døren. Eleverne skal forestille sig, at de er journalist på Ekstra Bladet, der er taget til sygehuset for at undersøge sagen. Derude møder de en sveddrybbende far, der med egne øjne har set et termometer måle 37,5 grader på kuvøseafdelingen.

**Tid:** 15 min

**Aktivitetens formål:** Eleverne skal reflektere over, at selvom noget opleves som fakta for nogen (ja, der var sikkert et termometer, der målte 37,5 grader) så er det journalistens ansvar at efterprøve og kvalificere den fakta, så læseren er efterladt med et retvisende billede af situationen. Man skal ikke ukritisk viderebringe påstande. Journalisten kunne selv have taget på sygehuset kuvøseafdeling eller på anden måde efterprøve farens påstand ved at kontakte afdelingens personale eller andre patienter.) Som man kan læse i dette interview i Journalisten, så anerkender Ekstra Bladet ikke, at de gør noget forkert. <https://journalisten.dk/hospital-beskylder-ekstra-bladet-for-varme-broler/>

1. **Den vigtigste historie - børnedødelighed**

**Baggrund:** Hvert år udgiver WHO og Unicef en opgørelse over børnedødelighed i verden. Opgørelsens tal kan vinkles på flere måder. Constructive Institute har skrevet to artikler med hver deres vinkel, der mimer autentiske nyhydsartikler. Den ene artikel vinkler på, at børnedødeligheden er på vej ned. Den anden artikel vinkler på, at der stadig er alt for mange børn i verden, der dør.

Begge vinkler har deres berettigelse i nyhedsdækningen og rummer samme information. Men forskning viser, at effekten af vinklingen hos læseren vil være forskellig. Det kommer de efterfølgende slides ind på. PETER.

**Aktivitet:** Eleverne deles i to eller flere grupper. Halvdelen af elevgrupperne får udleveret artiklen med den positive vinkel, og den anden halvdel får udleveret artiklen med den negative vinkel. Eleverne får ikke at vide, at det er to forskellige artikler.

**Tid:** 15 min

**Aktivitetens formål:** Eleverne skal reflektere over vinklingens magt. Og at det er dem, som journalister, der har den magt.

**Constructive Institute mener:**

1. **Hvor er den konstruktive hund?**

**Baggrund:** Journalistkken indtager mange roller i demokratiet, og professor ved Center for Journalistik, Syddansk Universitet, har forsøgt at anskueliggøre de mange roller gennem forskellige hundetyper. De fleste kender vagthunden og jagthunden, men Bro mener også, at de moderne nyhedsmedier indtager rollen som hyrdehund og redningshund. Bro placerer hundetyperne i et koordinatsystem med en aktiv-passiv akse og en deliberativ (offentlig debat/samtale)-repræsentivitet akse. Der er ikke tale om, at nogle hundetyper er bedre end andre, men udelukkende at medierne indtager forskellige roller i demokratiet. Download Bros artikel ‘Nye roller i redaktionslokalerne’, hvis du vil læse mere om rollerne.

Den konstruktive hundetype findes ikke i Bros model, men den minder meget om redningshunden. Redningshunden faciliterer aktivt en samtale mellem civilsamfundet, politikerne og erhvervslivet, der handler, hvordan vi (samfundet) finder løsninger på problemerne.

**Aktivitet:** Gennemgå modellen og de forskellige nyhedsmedieroller/hundetyper. Diskuter i plenum, hvor den konstruktive hund skal placeres i modellen.

**Tid:** 5 min

**Aktivitetens formål:** Eleverne skal få en forståelse for, at journalistikken tjener mange funktioner i demokratiet ved at indtage forskellige roller. Samtidig skal eleverne kunne reflektere over, hvor den konstruktiv journalistik ser sig i de mange forskellige roller.

**Constructive Institute mener:**

**Opgaveforklaringer til ‘Sølje 1’:**

1. **Det gode løsningsorienterede pitch**

**Baggrund:** Medierne er fulde af problemer, der kalder på løsninger. Der er derfor gode muligheder for at lave løsningsorientede opfølgerhistorier på de historier, der beskriver et problem.

**Aktivitet:** Eleverne skal forestille sig, at de er en del af en løsningsorienteret redaktion på en avis. De inddeles i grupper og hver gruppe får til deldelt en fysisk avis (gerne i flere eksemplarer) eller et nyhedssite. 1) Først skal de finde en artikel i dagens avis, der indeholder et tydeligt problem, men som ikke anviser nogle løsninger. 2. Dernæst skal de finde på en løsningsorienteret vinkel. Hvad vil I undersøge? Hvilke kilder vil I række ud til? 3) Og så skal de skrive et kort pitch i stikordforms, hvor de redegør for deres idé til en løsningsorienteret opfølgerhistorie. 4. I plenum fremlægger eleverne deres pitch for redaktøren (underviseren), der giver feedback.

**Tid:** 45 min

**Aktivitetens formål:** Eleverne skal prøve kræfter med at få ideer til løsningsorienterede historier.

**Constructive Institute mener:**

**Opgaveforklaringer til ‘Sølje 2’:**

1. **Æggende og dækkende: Hvilken rubrik ville du skrive?**

**Baggrund:** De fleste nyhedsartikler bliver ikke læst i dybden, men oftest bare skimmet. Og mange læsere kommer ikke længere end rubrikken. Det er nyhedens lod, og det ved journalister godt. Derfor forsøger vi journalister at få læsernes opmærksomhed ved at lave så fængende rubrikker, at de får *rubrikskimmerne* til at blive *nyhedslæsere*.

En god rubrik skal altså have blikfang, og så skal den selvfølgelig være retvisende for indholdet af artiklen. Æggende og dækkende, som man siger.

Rubrikken sætter også retningen for læserens forventninger af indholdet af artiklen. I den forbindelse er det vigtigt at huske på, at læseren som udgangspunkt er forudsætningsløs for at vide, hvad rubrikken dækker over. Og det skal journalisten også tage hensyn til, så det ikke kun er f.eks. den nøgne fakta, men også den journalistiske bearbejdning af den fakta, der afspejles i rubrikken. Den skal med andre ord give et retvisende billede af artiklens indhold.

Materialet bruger følgende eksempel på en mangelfuld rubrik, der som resultat forvirrer mere end opklarer: Kun få uger efter Pfizer/BioNTech-vaccinen mod COVID-19 blev introduceret i Danmark, møder læseren på forsiden af tv.dk rubrikken “665 indberetninger om bivirkninger af vaccine i Danmark”.

Et pænt højt tal vil mange måske tænke. Men tallet i sig selv er ikke essensen af artiklen. Klikker man ind på artiklen, kan man læse allerede i underrubrikken, at langt de fleste bivirkninger var uskadelige. Læser man yderligere ned i artiklen, så fremgår det ifølge en ekspert, at bivirkninger ved Pfizer/BioNTech-vaccinen i overvejende grad ligner dem, man kender fra andre kendte vacciner mod andre sygdomme. Essensen er altså, at sundhedsmyndighederne vurderer, at Pfizer/BioNTech-vaccinen er relativt ufarlig.

Men det er ikke det indtryk, læseren får ved kun at læse rubrikken.

**Aktiviteten:** Bed eleverne lukke deres øjne og tænke tilbage til januar 2021. Danmark er lukket ned pga. corona på anden måned, men lyset i mørket er den nye vaccine fra Pfizer/BioNTech, der så småt er ved at blive udrullet. Nu må eleverne gerne åbne øjnene igen. Vis dem rubriken fra tv2.dk-artiklen, og **s**pørg eleverne i plenum, hvad de tænker, når de læser rubrikken. Er det et højt tal? Er det bekymrende? I grupper skal eleverne nu hver især læse artiklen fra tv2.dk i sin helhed og finde på en ny rubrik, der skal være retvisende for essensen af artiklens indhold og interessant nok til, at æserne vil clicke sig ind på den. Opsamling i plenum. Hvert hold fremlægger deres alternative rubrikker. Underviseren viser dr.dk’s rubrik om samme nyhed.

**Tid:** 15 min

**Aktivitetens formål:** Eleverne skal reflektere over, hvordan de laver retvisende rubrikker, og at valget af rubrik har stor betydning for, hvordan læseren opfatter artiklens indhold.

**Constructive Institute mener:**

**Opgaveforklaringer til ‘Sølje 3’:**

1. **Kan man være konstruktiv og aktivistisk på samme tid?**

**Baggrund:** Dagbladet Politiken kørte i foråret 2021 en aktivistisk kampagne med et mål om at få de danske børn i de kurdiskkontrollerede fangelejre i Syrien hjem til Danmark. Foruden en opprioriteret traditionel journalistisk dækning i avisen, publicerede Politiken en video med chefredaktør Christian Jensen i selskab med Geeti Amiri, Søren Pind, Johanne Schmidt-Nielsen, Karen Hækkerup og Anders Ladekarl, hvor han sendte en appel de folkevalgte politikere: Bring børnene hjem. Politiken og Christian Jensen blev kritiseret af chefredaktører på andre medier for at politisere journalistikken og miskreditere journalisters troværdighed som såkaldt tilstræbt objektive. Christian Jensen vedkendte, at det var aktivisme, men at det tog sig ud på lederplads og ikke fandt vej til Politikens journalistik, som læserne kunne regne for var ligeså troværdig som alt andet i avisen. <https://www.facebook.com/watch/?v=1609898689208817>

**Aktiviteten:** Diskussion i plenum. Hvad tænker eleverne om Politikens kampagne? Sætter journalistisk aktivisme nyhedsmediernes og de enkelte journalisters troværdighed over styr? Eller kan nyhedsmedierne og journalisterne (og læserne) godt skille tingene ad? Hvornår er man troværdig som nyhedsmedie? Kan man være konstruktiv og aktivistisk på samme tid?

**Tid:** 10 min

**Aktivitetens formål: J**ournalisters troværdighed er til løbende diskussion i den offentlige debat, og aktiviteten skal få eleverne til at reflektere over, hvad den journalistiske troværdighed hviler på.

**Constructive Institute mener:**

1. **Hvordan ville du starte en samtale om brugen af høj musik på offentlige arealer?**

**Baggrund: Det mobile lydanlæg Soundbox har de seneste år skabt konrlikt**

**Aktiviteten:**

**Aktivitetens formål:**

**Constructive Institute mener:**

**Eksemplerne i materialet:**

I materialet er der en række konkrete eksempler på konstruktiv journalistik med et henholdsvis 1) løsningsorienteret, 2) nuanceret eller 3) engagerende sigte. Nedenfor er der links til alle eksemplerne, som det er nødvendigt at skimme for at kunne tale ordentligt om dem.

Men i stedet for at tage udgangspunkt i nedenstående eksempler, så anbefaler vi, at underviseren finder sine egne eksempler, der taler ind i den aktuelle nyhedsdagsorden. Det gør mere eksemplerne mere relevant og nemmere at forstå, og underviseren har større ejerskab over eksemplerne.

<https://nyheder.tv2.dk/samfund/2015-03-26-vi-blev-syge-efter-vaccinen-laes-47-pigers-historier>

<https://www.ssi.dk/aktuelt/nyheder/2020/ingen-sammenhang-mellem-hpv-vaccinen-og-alvorlige-neurologiske-lidelser>

<https://ekstrabladet.dk/nyheder/samfund/far-paa-dansk-foedeafdeling-der-stod-375-grader-paa-termometeret/7251965>

<https://journalisten.dk/hospital-beskylder-ekstra-bladet-for-varme-broler/>

<https://journalisten.dk/knud-brix-jeg-ville-bare-smadre-folk-altsaa-verbalt/>

<https://politiken.dk/indland/art8151739/I-Finland-har-de-fundet-en-l%C3%B8sning.-S%C3%A5dan-skal-vi-ogs%C3%A5-g%C3%B8re-siger-Mette-Frederiksens-st%C3%B8ttepartier>

<https://www.nytimes.com/2020/03/13/opinion/coronavirus-best-response.html>

<https://nordjyske.dk/nyheder/nordjylland/fem-aar-paa-universitetet-var-ikke-nok-saa-tog-anna-en-chance/50b428e0-e481-4c15-908e-935c01efd154>

<https://koncentrat.alinea.dk/course/QD9n-kampen-mod-oekosvindlerne>

<https://nyheder.tv2.dk/samfund/2021-01-18-665-indberetninger-om-bivirkninger-af-vaccine-i-danmark>

<https://www.dr.dk/nyheder/indland/665-indberetninger-om-vaccinebivirkninger-bekymrer-ikke-laegemiddelstyrelsen>

<https://www.dr.dk/nyheder/indland/665-indberetninger-om-vaccinebivirkninger-bekymrer-ikke-laegemiddelstyrelsen>

<https://nyheder.tv2.dk/samfund/2020-04-26-hvor-taet-er-folk-paa-hinanden-disse-billeder-er-taget-samtidig-men-viser-to>

<https://www.youtube.com/channel/UC8tSbn8Q4rnsSQPY-1kzXuw>

<https://ekstrabladet.dk/nyheder/samfund/heunicke-kontakttallet-er-10/8505544>

<https://www.bbc.com/news/explainers-56665396>

<https://www.dr.dk/nyheder/indland/brostroem-6-grunde-til-vi-dropper-astrazeneca-vaccinen>

<https://politiken.dk/indland/art7810387/Hvad-er-op-og-ned-p%C3%A5-balladen-om-Lagkagehuset>

<https://www.zetland.dk/historie/sOXVrP91-ae6XddK5-918bd>

<https://www.facebook.com/watch/?v=1609898689208817>

<http://www.frirummet.org/>

<https://tv.nrk.no/serie/einig>

<https://www.dr.dk/nyheder/politik/folketingsvalg/79-aarige-kurt-og-23-aarige-omar-var-uenige-sammen-i-dag-vi-fik>

<https://thereentryproject.org/>

<https://www.kqed.org/podcasts/baycurious>

<https://www.facebook.com/watch/?v=1379255429121773>

<https://ekstrabladet.dk/nationen/helt-aerligt-politiet-afbroed-soundbox-fest-tre-gange/8564735>

**Note to self:**

**Skal vi gennemgå disse begreber?**

* Negativity bias
* Mediedemokrati/Opmærksomhedsøkonomi
* Polarisering

**Lav øvelse om nuancetjek på redaktionen. Hvordan får vi nuancerne med?**